KÜLÖNFÉLÉK. 103 



május közepétől június közepéig leginkább Centaurea scabiosan, 

 Stellaria nemorumon, szamóczán (Fragaria), úti lapun (Plantago), 

 sóskán stb. él, de csak éjjel táplálkozik. Nappal is található füvek 

 közt, ha úgy böngészszük azt, mintha tettet keresnénk ; esős idő- 

 ben száraz lombok alá is megy. Tenyésztéséhez ferde felületú 

 szekrény veendő, melyben a föld száraz tölgylevelekkel van elbo- 

 rítva ; a szekrény napos helyen álljon és ne legyen benne sok 

 hernyó, mert különben elpusztulnak. Nem kell a hernyót folyton 

 egy s ugyanazon növénynyel táplálni, hanem felváltva Plantago 

 latifolia és lanceolatával, valamint Vinca minorral, mely a téli 

 zöldhöz hasonlít és tavaszkor kéken virágzik ; továbbá salátával, 

 mely a kertben száraz helyen nőtt. Minden bujahajtású és nedvdús 

 növény ártalmas neki. A laza gubót ne vegyük ki a földből, ned- 

 vesítsük meg közepesen, aztán tegyük a szekrényt a padlásra, és 

 csak az első szép márcziusi napokban nedvesítsük meg újra ; de 

 akkor se vigyük be a meleg szobába, hanem tartsuk künn jó 

 napos helyen, a földet tölgylombbal elborítva, úgy hogy a forró nap- 

 sugár ne érje a bábot, mely nem megy mélyen le a földbe. A 

 lepkén egy ízben érdekes megfigyelést tettem. Ugyanis 1887. ápril 

 21-én délután az ó-budai hegyek közt, egy helyen, szinte egymás 

 mellett 5 — 6 példányt találtam, mintha gyűlést tartottak volna. Ezt 

 a jelenséget — hasonló gyűlést Noetuáknál azóta sem láttam — 

 csak úgy magyarázhatom, hogy a Cincta röpűlésí ideje már nagyon 

 a vége felé járván, ekkor még egy elkésett nőstény kelt ki, melyért 

 azután a hímek versengtek. Abafi A. Lnjos. 



Mivel csalogatják a virágok a rovarokat? Legyen szabad 

 Csíki E. úrnak e czímű czikkéhez egy kis megjegyzést fűznöm. 

 A virágok színe is csalogatja magához a rovarokat. Valami 8 éve 

 lehet annak, hogy szemembe ötlött, a mint egy szép napon a nyílt 

 ablakon berepült a tanterembe valami Odynerus vagy efféle Hyme- 

 'loptera és egyenesen neki repült a növénytani színes fali táblá- 

 nak ; egyik virágfürtröl alulról felfelé repülve átment a másik 

 virágfürtre, mintha ott keresné kedvencz táplálékát s látva, hogy 

 ismételten csalódik, elrepült. A lefolyt évben a „Revue s c i e n- 

 tifique"-ben (VÍII 56 118. 1.) két hasonló esetet olvastam, a 

 mely szintén e vélemény mellett szól. Az első esetben egy fehér 

 pilléről (Pieris brassicae) van szó, átvéve a „Nature"-ból, 

 mely pille Londonban a Regent street-h^n egy hölgyet kisért, többször 

 igyekezvén kalapjának virágot utánzó díszére letelepedni ; a hölgy 

 mozgása meghiúsította a lepke szándékát, de magára vonta a kö- 

 zönség figyelmét. A másik esetben Blanchard-nak szemébe ötlött 

 egy esteli pille (Sphinx), a mely este felé a szálloda szobájában 

 felkereste a falra festett virágokat, kinyújtotta szipókáját több 

 ízben, mintha a virágban akarná találni az édes nedvet. A leve- 

 lekre sohasem ment és több eredménytelen kísérlet után elrepült. 

 Azt hiszem, hogy a magam tapasztalata, mint nem kevesebbé e két 

 idézett eset világosan mutatják, hogy a színnek is van befolyása 

 a rovarok csalogatásánál. (Hasonló eseteket 1. R. L, IV. 104. 

 és 197. 1.) Dr. Langhoffer Ágost. 



Eovartani Lapok Y. 1898. május 1 



